Komuna e Kastriotit

Ky artikull merret me Komunën e Kastriotit. Për qytetin e Kastriotit shiko në faqen përkatëse.
Komuna e Kastriotit ose Obiliqit (serbisht Општина Обилић Opština Obilić) është një komunë në Kosovë, ndodhet në rrethin e Prishtinës ndërsa selia administrative është qyteti i Kastriotit.

 Gjeografia 
Territori i komunës së Kastriotit ndodhet në qendër të Kosovës. Në veri komuna kufizohet me komunën e Vushtrrisë, në lindje me komunën e Prishtinës, në jug me komunën e Fushë Kosovës perëndim me komunën e Drenasit në veri-lindje me komunen e Besianes. Territori i komunës ka gjithsej 19 fshatra ndërsa zona e përgjithshme e komunës ka një sipërfaqe prej 105 km². Së bashku me komunat e Prishtinës, Besianes, Drenasit, Fushë Kosovës, Lipjanit, Graçanicës dhe Artanës, formon rrethin e Prishtinës.

 Popullsia 
Regjistrimi i vitit 2011 tregoi komuna e Kastriotit ka një popullsi prej 21.549, nga të cilët 19.554 ishin shqiptarë, 661 romë, 578 ashkali, 276 serbët, 58   boshnjakë, 27 Egjiptianë të Ballkanit, 5 goranë dhe 2   turqë.  
 Regjistrimi  1948  1953  1961  1971  1981  1991  2011  Banorët   9228  10971  14899  21188  26595  31627  21549 

 Shih edhe 
 KEK
 Kastrioti
 Kosova A
 Kosova B
 Rajoni i Prishtinës
 Xhamia e Kastriotit

 Referime 

Kategoria:Kastriot
Kategoria:Komuna në Kosovë